Biaudet evästi kansanedustajia siitä, että kaikilla ihmisillä on ihmisoikeudet.

Teuvo Hakkarainen (ps) kysyi hallitukselta, jaetaanko pakolaismiehille suomalaisissa kunnissa seksileluja raiskausten estämiseksi.

Hakkaraisen puheenvuoro kirvoitti kiukkuisen välihuudon Eva Biaudet

'

lta (r).

Biaudet evästi istuntosalissa kansanedustajia siitä, että kaikilla ihmisillä on ihmisoikeudet.

Teuvo Hakkarainen väläytti erikoista keinoa raiskausten estämiseksi. JARNO KUUSINEN

Eduskunnassa keskusteltiin torstai-iltana sisäisestä turvallisuudesta.

Useamman puheenvuoron käyttänyt Teuvo Hakkarainen (ps) kirvoitti kiukkuisen välihuudon Eva Biaudet ' lta (r), kun hän kysyi puheenvuorossaan hallitukselta, jaetaanko pakolaismiehille suomalaisissa kunnissa seksileluja raiskausten estämiseksi.

- Kun maahanmuuttajia tulee paljon ja suuri osa on miehiä, koska pakolaiset yleensä näissä maissa ovat miehiä, mitenkä ministeri taikka hallitus on tähän tilanteeseen reagoinut? Heitetäänkö sinne esimerkiksi pumpattavia barbaroita niille, että ne miehet saavat ottaa, tai jotain muuta, ettei tule raiskauksia ja tämmöisiä? Hakkarainen kyseli.

- Joku raja! Biaudet kivahti.

Hakkarainen viittasi Tilastokeskuksen väestörakennetilastoon, jonka mukaan Suomessa oli 2015 155 kuntaa, joissa nuorten aikuisten eli 20-29-vuotiaiden sukupuolijakauma oli vähintään yhtä epätasapainossa kuin Kiinassa. Asiasta kertoi Helsingin Sanomat viime vuonna.

Hakkarainen kysyi, miltä luvut mahtavat näyttää nyt, " kun tänne on tullut kymmeniätuhansia turvapaikkaturisteja, joista ylivoimainen enemmistö on nuoria miehiä? "

Hakkaraisen puheista uutisoi ensimmäisenä Verkkouutiset.

Eva Biaudet'n mukaan paperittomat saattavat päätyä ihmiskaupan uhreiksi. JARNO KUUSINEN/AOP

Uimataito rekrytoinnin esteenä

Biaudet arvioi omassa puheenvuorossaan, että paperittomat eli kielteisen turvapaikkapäätöksen saaneet henkilöt saattavat ajautua prostituoiduiksi.

- Jos ihminen on tällaisessa toivottomassa tilanteessa, että hän ei voi saada apua viranomaisilta, niin rikolliset käyttävät häntä hyväksi työelämässä mutta myöskin prostituutiossa, seksiteollisuudessa, Biaudet sanoi.

Biaudet evästi kansanedustajia siitä, että kaikilla ihmisillä on ihmisoikeudet.

- En ole kyllä ikinä... siis korvat tippuvat päästä. Täällä puhutaan siitä, että papit eivät saa auttaa ihmisiä. Onhan se hyvä, että yhteiskunnassa on ihmisiä, jotka panevat itsensä likoon ja auttavat toista ihmistä hädässä. Hävetkää! Biaudet huudahti.

Biaudet kiitti sisäministeri Paula Risikkoa (kok) siitä, että hän otti esille syrjäytymisen ja kertoi pitävänsä tärkeänä, että esimerkiksi poliisiin rekrytoitaisiin monimuotoisesti eri etnisistä taustoista olevia ihmisiä.

- Joskus rekrytoinnin esteet ovat hyvinkin yksinkertaisia. Esimerkiksi Norjassa huomattiin, että useiden maahanmuuttotaustaisten henkilöiden este oli esimerkiksi uimataito. Onko tällaista ajateltu, että selvitetään näitä esteitä rekrytoinnille? Biaudet kysyi.

Hallintovaliokunnan puheenjohtaja Juho Eerola (ps) totesi, ettei " vaatimustaso saa olla yhtään helpompi sillä perusteella, että naama on erivärinen tai jotain muuta " .

- On totta, että maahanmuuttajataustaisilla henkilöillä on ongelmia poliisiammattiin rekrytoitaessa. Norjassa, kuten kuultiin, ongelma oli ollut uimataito. Suomessa se on monasti kielitaito. Kun vaaditaan kaksi kummallista kieltä, on suomen kieli ja ruotsin kieli, niin nämä tekevät jo tiukkaa ihan etnisesti suomalaisillakin päästä poliisiksi, Eerola sanoi.